open-index/open-wikipedia-markdown huggingface dataset:
Heidi Røneid

**Heidi Røneid** (født 1982) er en norsk frilansjournalist, tv-produsent, radioredaktør og sjakkommentator. Hun jobber blant annet for NRK, hvor hun ved flere anledninger har vært kommentator med fokus på sosiale medier under sjakksendinger. Hun er også sjakkommentator på TV 2. Røneid var en av deltakerne i NRK-serien *[[Villdyrhjerte]]* (2022). Hun har også vært deltaker i *[[Forræder (TV-serie)|Forræder]]* (2023), ''Alle mot Alle'' (2024) og i *NM i gjemsel* 2024. Røneid er også gründer og arrangør av Oslo Vegetarfestival og aktiv i organisasjonen Fugleadvokatene.     

Røneid spiller sjakk i Sjakklubben Stjernen, bridge i Asker Bridgeklubb og poker. Som sjakkspiller er hennes beste rating (fra januar 2016 til juni 2017)  poeng. Som pokerspiller er hennes beste resultalt 3. plass i NM i øvelsen Ladies i 2024. 

Røneid er programleder for podkastene *Sjakkademiet* (Podme), *Luftslottet-svindel i verdensklasse* (Podme), *Kattepine* (NRK), *Aktivistene* (NRK) og pokerpodkasten *HeadsUp*. Hun har jobbet som reporter og researcher for *[[Dagsnytt Atten]]*, *[[Aktuelt (NRK)|Aktuelt]]*, *[[Kulturnytt (radioprogram)|Kulturnytt]]* og *[[Ukeslutt]]*, og som dokumentarskaper for *[[Radiodokumentaren (NRK)|Radiodokumentaren]]* på P2. Fra mai 2007 til juni 2008 var hun ansvarlig redaktør i RadiOrakel, hvor hun tidligere hadde vært redaksjonssjef. Hun har også jobbet i Radio Tango og i organisasjonen NOAH. Sommeren 2016 var hun programleder for morgenprogrammet *Tidenes Sommer* på NRK P13.

I 2022 ble hun tildelt «Oslo miljøpris Årets grønne innbygger» for å «senke terskelen for at flere skal prøve miljøvennlig og plantebasert mat».

Hun er utdannet lærer og møbeldesigner.

## Referanser


## Eksterne lenker
*
Filharmonia Łódzka

**[[Arthur Rubinstein]] filharmoni i Łódź** (polsk **Filharmonia Łódzka im. Artura Rubinsteina**) ble grunnlagt av Tadeusz Mazurkiewicz som Symfoniorkesteret i Łódź (*Łódzka Orkiestra Symfoniczna*). Den første konserten ble holdt den 17. februar 1915. Orkesteret er etter Filharmonia Narodowa Polens eldste faste orkester. 

I begynnelsen hadde orkesteret intet fast sete. Konsertene ble blant annet holdt i Det store teater, Ignacy Vogels konsertsal, Stanisław Staszic’ park, Helenów-parken og i hagen til Hotel Grand. I 1948 flyttet orkesteret til en nyrestaurert Ignacy Vogels konsertsal (bygd i 1886) ved Dzielna-gaten (i dag Gabriel Narutowicz’ gate). På grunn av sin dårlige tekniske tilstand ble bygningen revet i 2000. En ny, moderne filharmoni ble bygd på samme sted i 2004. I mellomtiden holdt orkesteret til Piotrkowska-gaten 243, og gjestespilte i St. Matteus kirke.

Den nye filharmonibygningen har fått et noe teknologisk preg med blant annet panoramiske heiser, glassvegger og elliptiske trapphus etter tegninger av Romuald Loegler fra Kraków. Glassfasaden er myket opp med en bue som knytter an til den gamle konsertsalen. Filharmonien har en stor, effektfull hovedsal med ypperlig akustikk og 800 sitteplasser samt en kammersal. 

Filharmoniorkesteret har gjort et titalls plateinnspillinger for både polske og utenlandske platekompanier. Det har gjestet verdenskjente musikere og dirigenter som Arthur Rubinstein, Henryk Szeryng, David Ojstrakh, Svjatoslav Richter, Mstislav Rostropovitsj, Krystian Zimerman, Witold Małcużyński, Sergej Kusevitskij, Dean Dixon, Hermann Abendroth og Stanisław Skrowaczewski.

## Eksterne lenker
* 
*
Teatr Wielki i Łódź

**Teatr Wielki i [[Łódź]]** ligger ved Dąbrowskis plass og er byens største teater. Det spesialiserer seg i oppførelsen av operaer, operetter og ballettforestillinger. Teateret ble grunnlagt i 1967 og hører til Polens viktigste operascener. Det har til nå oppført over 240 premiereforestillinger.

Teatr Wielki har realisert verker av både klassiske og moderne komponister (blant annet Tsjajkovskij, Mozart, Verdi, Wagner og Penderecki) til stor suksess blant publikum og kritikere. Flere verdenskjente artister har fremtredet her, som Victoria de Los Ángeles, Andrea Bocelli, Fedora Barbieri, Nicolai Gedda eller Wiesław Ochman.

Teaterbygningen er Polens nest største operahus etter Teatr Wielki i Warszawa og samtidig et av Europas største, med 1070 sitteplasser.

Teatr Wielki er ellers kjent for å organisere internasjonale teaterfestivaler, særlig *Łódzkie Spotkania Baletowe*, hvor verdens fremste ballettensembler deltar.

## Referanser


## Eksterne lenker
* Teaterets hjemmeside
Vindication

***Vindication*** er det tredje albumet til det norske bandet Susperia og ble gitt ut i 2002.

## Sporliste
#«Cage of Remembrance» (4:53)
#«The Bitter Man» (4:33)
#«Anguished Scream (For Vengeance)» (4:46)
#«Petrified» (4:48)
#«The Bounty Hunter» (4:44)
#«Completion» (4:41)
#«Warmaster» (5:12)
#«Dead Man's World» (3:47)
#«Cast Life Into Fire» (4:08)
#«Bleed Yourself» (4:54)

## Artister
*Athera – Vokal
*Cyrus – Gitar
*Elvorn – Gitar
*Memnock – Bass
*Tjodalv – Trommer

## Eksterne lenker
*
Pikareller

* *[[Centracanthus cirrus]]*
* *[[Spicara alta]]*
* *[[Spicara australis]]*
* *[[Spicara axillaris]]*
* *[[Spicara maena]]*
* *[[Spicara martinicus]]*
* *[[Spicara melanurus]]*
* *[[Spicara nigricauda]]*
* *[[Spicara smaris]]*

**Pikareller** er en familie av ganske små abborfisker som lever i det østlige Atlanterhavet, Middelhavet, Svartehavet, ved Martinique og utenfor kysten av Sør-Afrika. Det fiskes etter flere av artene i Sør-Europa.

## Eksterne lenker
* 
*
Cut from Stone

***Cut from Stone*** er et studioalbum fra den norske gruppa Susperia, utgitt i april 2007.

## Sporliste
# «More»
# «Lackluster Day»
# «The Clone»
# «Distant Memory»  
# «Release»  
# «Life Deprived»  
# «Between the Lines»  
# «Bound to Come» 
# «Under»
# «Brother»
# «Cut from Stone»

## Musikere
* Athera – vokal
* Tjodalv – trommer
* Memnock – bass
* Cyrus – gitar
* Elvorn – gitar

## Eksterne lenker
*
Badidae

* *[[Badis]]*
* *[[Dario]]*

**Badidae** er en familie av små ferskvannsfisker fra Sør-Asia. Den fargerike *[[Dario dario]]* fra Vest-Bengal og Assam blir brukt som akvariefisk.

## Eksterne lenker
* 
* 
* Haltung und Zucht von ''Dario dario''
Izrael Poznańskis palass

**[[Izrael Poznański]]s palass** (polsk *Pałac Izraela Poznańskiego*) i Łódź er Europas største fabrikantpalass og et av byens mest kjente landemerker. 

Fabrikanten Izrael Poznański kjøpte et beskjedent mursteinshus i 1877 og bygde det om i årene 1888&ndash;1903 etter tegninger av Julius Jung fra Stuttgart og Hilary Majewski, senere med rettelser av Dawid Rosenthal og Adolf Zeligson. Palasset hadde funksjon som et representativt handels- og bosted. Poznański døde imidlertid før det stod ferdig. 

Fasaden er bygd i rolig neorenessanse fra Zachodnia-gaten, mens den fra Ogrodowa-gaten presenterer neobarokke trekk med rike dekorative former og motiver. Palassindret er på samme måte overdådig utsmykket med veggmalinger, kaminer, støpinger, lyskroner, speil og glassmalerier. Palasset presenterer flere arkitektoniske stiler og er et godt eksempel på eklektisisme. På grunn av sin størrelse og formtrekk inspirert av fransk arkitektur har det gjort seg kjent som «Łódź’ Louvre». 

Fra 1975 huser palasset byens historiske museum (*Muzeum Historii Miasta Łodzi*).

## Eksterne lenker
* Bymuseets hjemmeside
Nikolaj Vatutin

**Nikolaj Fjodorovitsj Vatutin** (født 16. desember 1901 i Tsjepukhino i guvernementet Voronezj, død 14. april 1944 i Kyiv) var en sovjetisk offiser og general under andre verdenskrig, kjent for sin innsats i forbindelse med offensiven mot de tyske styrkene i slaget om Stalingrad.

Vatutin ble skutt av den ukrainske motstandsbevegelsen 28. februar 1944 mens han befant seg langt bak frontlinjene og planla ny operasjon. Han døde på sykehus seks uker senere, og ble etterfulgt av Georgij Zjukov.

## Referanser


## Eksterne lenker
*
Maahes

**Maahes** (også transkribert som *M3ḥs*, også *Mahes*, *Miysis* eller *Miôs*) er i henhold til oldtidens egyptiske religion og mytologi en krigsgud med løvehode, hvis navn betyr «han som er sann ved hennes side». Han forstått som sønn av skaperguden Ptah og av gudinnen med løvehode, som var Bast i Nedre Egypt, men Sekhmet i Øvre Egypt. Maahes var en gud assosiert med krig, beskyttelse og vær, foruten også kniver, lotusblomsten, og som straffet løgnere og svelge fanger. Hans kult var sentrert i Leontopolis og Bubastis.

## Opprinnelse

De første nedtegnede referansene til Maahes er fra Det nye rike. En del egyptologer har foreslått at Maahes var av utenlandsk opprinnelse; og det er en del indikasjoner som kan tyde på at han er identisk med løveguden Apedemak som ble dyrket i Nubia og Egypts vestlige ørken.

Som en løvegud og beskytter, ble hans også betraktet som en sønn av Ra og Bast (i Nedre Egypt) eller Sekhmet (i Øvre Egypt). Ettersom hans kult var i Bubastis (Per-Bast) og Leontopolis (Taremu) var han kjent som sønn av Bast. Da han ble skytsgud for hele Egypt ble hans far den fremste guden på den tiden, enten Ptah eller Ra som på denne tiden hadde smeltet sammen med Atum til Atum-Ra. I hans rolle som sønn av Ra bekjempet  Maahes slangeguden Apep under Ras nattlige reise.

## Navnet

Grunnet løvegudenes mektige attributter ble de assosiert med farao, og ble beskyttere av Egypt. Den mannlige hieroglyfen for løve ble benyttet i ord som «prins», «styrke» og «makt», men isolert kan de også bety «(den som) ser foran». Den første hieroglyfen er også en del av den samme hieroglyfen for Ma’at, det vil si sannhet og orden, og således har Maahes blitt sett på som angriper den skyldige og beskytter den uskyldige. En del av titlene til Maahes var «Massakrens herre», «knivens herre», og «purpurherren».

## Beskrivelse
Maahes ble avbildet som en mann med hodet til en hanløve, tidvis holdt han en kniv og bar Egypt forente dobbeltkrone, eller den hvite krone, *[[atef]]*, ellers assosiert med Osiris. Tidvis ble han identifisert med Nefertum, som representerte det første sollyset, og ble vist med en bukett med lotusblomster, men hendte at et mer brutalt bilde av ham som en løve som slukte en fange. 

## Hellige dyr
Tamme løver ble holdt i et tempel dedikert til Maahes i Leontopolis, hvor løvegudinnen  Bast/Sekhmet ble dyrket. Maahes’ tempel lå ved siden av hennes. 

Den gresk-romerske historikeren Claudius Aelianus skrev at «I Egypt dyrker de løver og det er en by oppkalt etter dem. (...) Løvene har templer og tallrike plasser til å streife omkring; oksekjøtt blir gitt til dem daglig (...) og løvene spiser til ledsagelse av sang på egyptisk språk,» og av den grunn oppsto det greske navnet Leontopolis for den egyptiske byen Taremu.

## Referanser


## Eksterne lenker
*
Slaget om Kreta

**Slaget om Kreta** (tysk: *Luftlandeschlacht um Kreta*; gresk: Μάχη της Κρήτης) var et slag under andre verdenskrig om den greske øya Kreta. Slaget begynte om morgenen den 20. mai med landing av tyske fallskjermsoldater under kodenavnet **Operasjon [[Merkur]]** (tysk: *Unternehmen Merkur*). Øya ble forsvart av allierte soldater.

Etter den første dagens kamper hadde de tyske styrkene ikke nådd noen av sine mål og hadde store tap. De tyske planene var i uorden og den tyske kommanderende general Kurt Student vurderte selvmord. De allierte styrkene oppfattet imidlertid ikke situasjonen og flyplassen Maleme vest på øya kom under tysk kontroll. Dette ga de tyske styrkene mulighet til å fly inn forsterkninger og overvelde de allierte styrkene.

Slaget om Kreta var unikt i flere sammenhenger. Det var den første vesentlige luftlandeinvasjonen i historien. Det var også første gang under krigen at de allierte gjorde utstrakt bruk av etterretninger fra Enigma. Det var også den første gangen at invaderende tyske styrker møtte stor motstand fra sivilbefolkningen. På grunn av de store tapene som de tyske fallskjermsoldatene led, la Adolf Hitler ned forbud mot ytterlige bruk av dem. Kreta ble kjent som den «tyske fallskjermsoldatens grav». De allierte var imidlertid imponert over innsatsen til fallskjermstyrkene og begynte å etablere sine egne styrker.
Layla and Other Assorted Love Songs

***Layla and Other Assorted Love Songs*** er et studioalbum av Derek and the Dominoes fra 1970.

Det ble spilt inn i en meget turbulent periode i Eric Claptons liv. Han kjempet mot rusmiddelavhengighet og valgte å tre ut av rampelyset under et slags psevdonym. Navnet på gruppa ble derfor *Derek and the Dominoes*.

Med seg hadde han fantastiske amerikanske musikere som så til de grader er med på å prege plata.
Felles for dem alle er underlig nok at de har lidd en ublid skjebne i ettertid.
Carl Radle som spiller bass jobbet som studiomusiker for flere kjente artister som f.eks. J.J.Cale, men døde av nyresvikt i 1980, 37 år gammel.

Jim Gordon, som Clapton så som en ære å spille sammen med, var kanskje 1970-tallets mest ettertraktede trommeslager. Gordon har komponert tittelsporet «Layla» sammen med Clapton og er ansvarlig for det nydelige pianopartiet. Han fikk en bad trip med LSD og flyttet etterhvert hjem til sin mor som han senere drepte med en hammer.

Bobby Whitlock, Claptons høyre hånd, låtskriver, vokalist og keyboardist lever i beste velgående. I 2010 ga han ut sin biografi. Sist, men ikke minst, Duane Allman, den gudsbenådede gitaristen ble drept i en motorsykkelulykke i 1971, bare 24 år gammel.

Det samme bandet (med Clapton, men uten Duane Allman) var også med på innspillingen av George Harrisons *All Things Must Pass* (1970).

## Sporliste
#«I Looked Away» (Eric Clapton, Bobby Whitlock) – 3:05
#«Bell Bottom Blues» (Clapton) – 5:02
#«Keep On Growing» (Clapton, Whitlock) – 6:21
#«Nobody Knows You When You're Down And Out» (Jimmie Cox) – 4:57
#«I Am Yours» (Clapton, Nezami) – 3:34
#«Anyday» (Clapton, Whitlock) – 6:35
#«Key To The Highway» (Charles Segar, Willie Broonzy) – 9:40
#«Tell The Truth» (Clapton, Whitlock) – 6:39
#«Why Does Love Got To Be So Sad?» (Clapton, Whitlock) – 4:41
#«Have You Ever Loved A Woman» (Billy Myles) – 6:52
#«Little Wing» (Jimi Hendrix) – 5:33
#«It's Too Late» (Chuck Willis) – 3:47
#«Layla» (Clapton, Jim Gordon) – 7:04
#«Thorn Tree In The Garden» (Whitlock) – 2:53

## Musikere
*Eric Clapton – gitar, vokal
*Bobby Whitlock – orgel, piano, vokal, akustisk gitar
*Jim Gordon – trommer, perkusjon, piano
*Carl Radle – bass, perkusjon
*Duane Allman – gitar
Billie Miller

**Billie Antoinette Miller** (født 8. januar 1944) er en barbadisk politiker.

Miller er medlem av Barbados Labour Party. Hun satt i regjeringen til statsminister Owen Arthur fra 1994 som utenriksminister og har også vært visestatsminister. Hun gav opp posisjonen som visestatsminister da regjeringen ble ommøblert etter valget i 2003, hvor Barbados Labour Party holdt sin maktposisjon. Hun er representant for valgkretsen City of Bridgetown. Man antok at Owen Arthur ville utnevne enten Miller eller Mia Mottley som den nye lederen for partiet når han trakk seg.

## Referanser


## Eksterne lenker
* Biografi og profil for Billie Miller
Malente

**Malente** er en *storkommune* med litt over 10&nbsp;000 innbyggere i Øst-Holstein i den tyske delstaten Schleswig-Holstein. Storkommunen Malente består av 12 landsbyer med grad av lokalt selvstyre.

Malente oppstod som landsby omkring år 1150, da den saksiske hertug Henrik Løve grunnla bispedømmet Oldenburg i Holstein. I 1905 ble det grunnlagt et sanatorium med kurhus i området. Det schleswig-holsteinske fotballforbundets sportsskole, hvor det tyske nasjonallaget trener før verdensmesterskap, ligger også i kommunen.

Malente er også kjent som hjemsted for den fiktive personen «Lolle» i fjernsynsserien *[[Berlin, Berlin]]*.

Fra den kalde krigen er det en rekke sprengsjakter i området, som skulle sinke Warszawapakt-landenes fremmarsj i tilfelle krig mellom NATO og de kommunistiske landene.

## Eksterne lenker
* 
* Turistinformasjon
Erling Fledsberg

**Erling Fledsberg** (født 23. november 1970) fra Våler i Østfold ble skytterkonge under Landsskytterstevnet i Sandnes i 1994. Han representerte Moss & Våler skytterlag, og var en overraskelsesmann da han tok kongepokalen i 1994.

## Kilder
* Skytterboka 2005-2006, utgitt av Det frivillige skyttervesen

## Eksterne lenker
* Det frivillige Skyttervesens hjemmesider
Apis (gud)

**Apis** (eller *Hapsis, Hapi-ankh*) var i henhold til egyptisk mytologi en gud med oksehode, eller en hellig okse, som ble dyrket i og rundt byen Memfis i oldtidens Egypt hvor han ble tilbedt i en form av en virkelig og svart tyr. Hvert 25.&nbsp;år ble tyren drept og erstattet med en nøye utvalgt ungkalv. Den nye tyrekalven ble senere ført til Memfis. De balsamerte oksenes enorme sarkofager finnes fortsatt bevart i gravområdet Saqqara i nærheten av Memfis. 

Apis eller Hapsis ble identifisert som en sønn av Hathor, en hovedgud i den egyptiske gudeverden. Innledningsvis var han gitt en betydelig rolle i hennes kult ved å bli ofret og gjenfødt. Senere fungerte Apis også som et mellomledd og formidler mellom menneskene og andre mektige guddommer, opprinnelig Ptah, senere Osiris, og deretter Atum.

## Hellig okse

Oksen Apis var viktig i det egyptiske troslivet, og både Apis og de øvrige hellige dyrene ble over tid stadig viktigere. Etter at Hellas og Romerriket hadde erobret Egypt og påbegynt koloniseringen av riket, ble Apis ofte omtalt av greske og romerske forfattere, som blant annet berettet: 

* om den svarte kalvens kjennetegn;
* om at han ble unnfanget ved at det kom ned en lysstråle fra himmelen;
* om hans hus i Memfis (med et eget hoff);
* om hvordan man kunne spå fremtiden basert på hans handlinger;
* om hans død;
* om sørgetiden etter hans død;
* om hans kostbare begravelse;
* om hvordan hele landet gledet seg stort når en ny Apis ble funnet.

Auguste Mariettes utgravning av Serapium i Saqqara avslørte gravene til mer enn seksti dyr som strakk seg fra tiden til farao Amenhotep III og fram til ptolemeerdynastiet. I begynnelsen ble hvert dyr gravlagt i en adskilt grav med en form for kapell bygget over.

## Gresk mytologi
Apis blir identifisert med grekernes Epafos (Επαφος), mytologisk konge av egyptiske Memfis. Grekerne forklarte ham som en sønn av Zevs og Io. Sistnevnte forvandlet Zevs' sjalu hustru Hera til en hvit kvige som ble jagd til nettopp Egypt. Sammen med dronning Memfis fikk Epafos datteren Libya. En annen datter fikk navnet Lysianassa.

## Referanser


## Litteratur
* Thompson, Dorothy J. (2012): *Memphis Under the Ptolemies*, 2. utg., Princeton.
* Vandier, Jacques (1961): «Memphis et le taureau Apis dans le papyrus Jumilhac» i: Garnot, Jean Sainte Faire, red.: *Mélanges Mariette*. Kairo.
* Vos, R.L. (1992): *The Apis Embalming Ritual: P. Vindob. 3873*, Leuven.

## Eksterne lenker

* «Apis» i: Chisholm, Hugh, red. (1911): *Encyclopædia Britannica*, 11. utg. via *WikiSource*
Unlimited

***Unlimited*** er et studioalbum fra det norske thrash metal bandet Susperia.

## Sporliste
#«Chemistry» – 4:34
#«The Coming Past» – 3:42
#«Situational Awareness» – 4:41
#«Devil May Care» – 5:50
#«Off the Grid» – 4:24
#«Years of Infinity» – 4:46
#«Home Sweet Hell» – 4:44
#«Mind Apart» – 4:17
#«Beast by Design» – 4:03
#«Untouched» – 4:34

## Personell
*Athera – Vokal
*Cyrus – Gitar
*Elvorn – Gitar
*Memnock – Bass
*Tjodalv – Trommer
Svorka kraftverk

**Svorka Kraftverk** er et vannkraftverk i Surnadal kommune i Møre og Romsdal. 

Kraftverket utnytter et fall på 260 meter fra inntaksmagasin i Langvann til elven Bøvra.
Elven Svorka reguleres av kraftverket. Langvann reguleres mellom 274 og 276 moh.

Det overføres vann fra Bævervatn, som reguleres mellom 343 og 333 moh. I tillegg reguleres Solåsvatnet og Geitøyvatnet mellom 336 og 331 moh og Andersvatnet mellom 294 og 305 moh.

Midlere årsproduksjon er på 111 GWh og installert effekt er på 25 MW. 

Kraftverket startet produksjonen i 1963. Det er installert en francisturbin.

Statkraft og Svorka Produksjon eier 50% hver.

## Referanser


## Kilder
* 
* NVE vannkraftdatabase
* Statkraft
* Svorka energi as
!!!

**!!!** er et amerikansk band som ble dannet i 1996. 
Medlemmene kom fra bandene The Yah Mos, Black Liquorice og Popesmashers.

Etter en turne sammen, bestemte Black Liquorice og Popesmashers seg for å blande førstnevntes disco- og funk-stil med sistnevntes støyende aggressivitet, og slik ble !!! født. Bandets navn var inspirert av tekstingen på filmen Gudene må være gale, hvor klikkelydene som buskmennene lagde ble skrevet med et «!». I det internasjonale fonetiske alfabetet er postalveolære klikk-konsonanter representert med ǃ som ikke er et utropstegn, men et «pipe-tegn» med en prikk under.

Deres selvtitulerte debutalbum kom ut i 2000. Oppfølgeren kom i 2003.
!!! er kjent for sine katarsiske liveshow.

## Eksterne lenker
* 
* 
*
Ottestad Sykleklubb

**Ottestad IL Sykkel** er en idrettsgruppe under Ottestad Idrettslag som holder til i Stange kommune i Innlandet. Sykkelgruppas leder er Bjørn Ruud, og sportslig leder er Kjetil Haaland. Ottestad IL er tilsluttet Norges Cycleforbund (NCF).

## Trening og aktiviteter
Sykkelgruppa har både treninger for terrengsykling og landeveissykling. Landeveisgruppa har treningene sine på tirsdager og torsdager i sommerhalvåret, og det er langtur på landevei på søndagene. Medlemmene har selvsagt forskjellig alder, ambisjoner og målsettinger, og klubben tilbyr som regel to eller tre forskjellige puljer med ulik fart når det er trening slik at treningen er best mulig tilpasset rytternes nivå og ambisjoner.

## Arrangementer
Siden 2011 har OIL Sykkel arrangert det spesielle klassikerliknende landeveisrittet Gylne Gutuer, som fra en sped status som sært klubbritt har vokst til internasjonal status (2018).

OIL Sykkel har siden 2016 arrangert NCF Norgescup-helg med Gylne Gutuer og temporittet Mot Klokka, og arrangerer i mai måned hvert år landeveis-turrittet Hamarrittet. I tillegg arrangerer sykkelgruppa et av rittene i rekrutteringskarusellen Mjøsa TerrengsykkelCup.

OIL Sykkel arrangerte i perioden 2011-2013 rittserien Tour de Ottestad.

## Klubbmesterskapene

Klubbmesterskapene for Ottestad IL Sykkel foregikk de første årene vært år i midten av august, samtidig som den årlige idrettsdagen for Ottestad Idrettslag. I de senere årene har klubbmesterskapene i landevei og terrengsykling blitt fordelt slik at det passer med majoriteten av syklistenes rittplan. Landeveismesterskapet avvikles i første del av sykkelsesongen, da de fleste trener mot Mjøsa rundt og styrkeprøven, og terrengmesterskapet går på høsten da de fleste trener mot Birkebeinerrittet.

### Landevei

:

### Terrengsykling

:

## Eksterne lenker
* Klubbens hjemmeside
Igor Antón

**Igor Antón Hernández** (født 1983) er en spansk landeveissyklist.

Siden han ble proff i 2005 var hans første store meritt seieren på den 16. etappen av Vuelta a España 2006.

Etter å ha imponert hans sportsdirektører i Euskaltel-Euskadi i 2007, blant annet etter å ha vunnet en etappe i Romandie rundt, ble Antón valgt som lagets mann i sammendraget i 2008-utgaven av Vuelta a España. Året startet bra, og i juni ble Antón nummer to i Euskal Bizikleta, kun slått av italieneren Eros Capecchi. Senere samme måned vant Antón 2. etappe av ProTour-rittet Sveits rundt. Sammenlagt ble han her nummer 3. I Vuelta a España i september var Antón i sitt livs form og viste det med å holde følge med Alberto Contador og Alejandro Valverde i fjellene. Dessverre falt Antón i en utforkjøring på etappen til Alto de El Angliru og fallet knuste hans ambisjoner i Vueltaen. Resultatet etter fallet var et knekt krageben og sesongen fikk en tidlig slutt for Antóns del.

2009-sesongen startet rolig for Antón. I juli stilte han til start i Tour de France, men klarte ikke å sette sitt preg på rittet. 3 fall i løpet av den første uken satte Antón mye tilbake. Antón kom derimot ut av Tour de France i kjempeform, og 2. august tok han sesongens eneste seier da han vant endagsrittet Subida a Urkiola.  

Etter 2018-sesongen, bestemte Antón seg for å legge sykkelskoene på hylla etter fjorten år som profesjonell.  

## Meritter

;2006
: 5.-plass sammenlagt Clasica de Alcobendas
: 3.-plass Subida a Urkiola
: Etappeseier og 15.-plass sammenlagt Vuelta a España
: Escalada a Montjuïc
;2007
: 4.-plass sammenlagt Vuelta a Castilla y León 
: Etappeseier og 7.-plass sammenlagt Tour de Romandie
: 8.-plass sammenlagt Vuelta a España
;2008
: 2.-plass sammenlagt Euskal Bizikleta
: Etappeseier og 3.-plass sammenlagt Sveits rundt
;2009
: Subida a Urkiola
;2010
: 2.-plass Gran Premio Miguel Indurain
: Etappeseier Vuelta a Castilla y León  
: 2 etappeseire Vuelta a España
;2011
: Etappeseier Giro d'Italia
: Etappeseier Vuelta a España
;2015
: Sammenlagt og etappesier, Vuelta a Asturias

## Referanser


## Eksterne lenker

* 
*
José Sanjurjo

**José Sanjurjo y Sacanell** (født 28. mars 1872 i Pamplona, død 20. juli 1936 i Estoril i Portugal) var en spansk general, militærguvernør, hærfører og sjef for Guardia Civil.

## Bakgrunn
Sanjurjo ble født i Pamplona som sønn av den karlsiske offiseren Justo Sanjurjo Bonrostra og moren Carlota Sacanell Desojo. Han tjenestegjorde i Cuba i 1896 under den cubanske uavhengighetskrigen og den spansk-amerikanske krigen. Han deltok senere i Rif-krigene i 1909 og Rif-krigen 1920 til 1926 i Marokko. I den siste ledet han gjenerobringen av Melilla i 1921. I 1922 ble han utnevnt til å lede etterforskningen om anklagene om korrupsjon i hærledelsen i Larache. Han samarbeidet med Miguel Primo de Rivera da denne sikret seg diktatorisk makt i landet i 1923. Han var deretter den spanske høykommissæren i Marokko med grad av generalløytnant. Han deltok i amfibielandingen mot Al Hoceima i 1925. I 1928 ble han sjef for Guardia Civil. 

## Den andre spanske republikken
Han var sentral i opprettelsen av Den andre spanske republikken, da han som sjef for Guardia Civil nektet å støtte kong Alfonso XIII. 

Etter en rekke voldelige konfrontasjoner rundt om i landet, ble han avsatt av republikkens statsminister Manuel Azaña som sjef for Guardia Civil, og Sanjurjo følte seg dårlig behandlet og prøvde på et mislykket statskupp i august 1932. Han og andre medsammensvorne ble arrestert, blant dem José Antonio Primo de Rivera og i alt 140 deltakere ble deportert til Spansk Sahara. Sanjurjo ble først dømt til døden, deretter til fengselsstraff, men ble snart benådet, etter at Alejandro Lerroux ble statsminister i en sentrum/høyre-regjering etter valgene 19. november 1933. Sanjurjo reiste da i frivillig eksil til Lisboa og organiserte motstanden mot republikken.

## Opprør og død
Han var ved siden av Francisco Franco og Emilio Mola en av lederne for opprøret mot den sosialistiske regjeringen i 1936 som ble innledningen til den spanske borgerkrigen. Han var tiltenkt som statssjef i Spania etter opprøret, men døde i et flystyrt.

## Referanser
Sugefisker

* *[[Echeneis naucrates]]*
* *[[Echeneis neucratoides]]*
* *[[Phtheirichthys lineatus]]*
* *[[Remora australis]]*
* *[[Remora brachyptera]]*
* *[[Remora osteochir]]*
* sugefisk (*R. remora*)
* *[[Remorina albescens]]*

:*Se også: [[Harniskmaller|Sugemaller]] og [[sugekarper]]*
**Sugefisker** er en særpreget fiskefamilie der den første ryggfinnen er omdannet til en sugeskive.

## Utseende og levevis

De har en torpedoformet kropp som er rund i tverrsnitt. Andre ryggfinne og gattfinnen er like og har 18–40 bløtstråler. Sugefisker har ikke svømmeblære.

Sugeskiva går fra snutespissen og et stykke ned på ryggen og gjør at de ikke kan forveksles med andre fisker. Skiva har en midtribbe og 10–28 folder. Fisken bruker sugeskiven til å feste seg på havskilpadder, hvaler, haier, skater og større beinfisker. Skiva festes ved at foldene først stilles vertikalt, før de legges ned og skaper et undertrykk som fester sugefisken godt til verten.

Sugefiskene fjerner parasitter fra huden hos verten, og har nytte av verten for transport og beskyttelse. De eter også avføring og rester fra vertens måltider. Av og til forlater de verten og tar plankton og småfisk.

De har en kosmopolitisk utbredelse i varme havområder. I Norge og Nord-Europa er det bare arten *[[Sugefisk|Remora remora]]* som er funnet. Den følger med blåhai eller andre tropiske haier når de vandrer nordover.

## Sugefisker og mennesker
Noen steder brukes sugefisker til å fange havskilpadder. En fester et tau rundt halen på sugefisken, slipper den i vannet og venter til den har festet seg på en skilpadde. Deretter kan en dra inn både fisken og skilpadden. Den første skriftlige beretningen om dette stammer fra Columbus' annen reise til Amerika i 1494. Da ble teknikken observert hos befolkningen på Cuba. Men samme teknikk er kjent fra Singapore, Zanzibar, Sentral-Amerika og Australia. 

Sugefisk var likevel kjent lenge før Columbus, men da av helt andre grunner. Aristoteles omtaler den som et middel til konspirasjon i juridiske saker. Plinius den eldre forteller at den fester seg til bunnen av skip og hindrer deres fart. Følgelig lages en mikstur av sugefisk til å dempe altfor heftig forelskelse, til å trekke juridiske forhandlinger i langdrag, og til å stanse alderdomsprosessen hos kvinner. I slaget ved Actium stanset Marcus Antonius' flaggskip plutselig, og en sugefisk ble funnet festet til skroget. Det samme skjedde for Caligula da han seilte fra Antium til Astura. Senere omtaler Rabelais og Edmund Spenser fenomenet, som vi i dag vet skyldtes at skipet var kommet inn i dødvann.

## Referanser



## Eksterne lenker
*
Edvin Aamot

**Edvin Aamot** (født 1963) fra Orkanger er skytterkonge fra Landsskytterstevnet i Førde i 1997. Han skyter for Orkla Skytterlag, men har også representert Trondhjems Skytterlag.

## Andre titler
* Skytterprins (1983)
* Norgesmester i feltskyting (1985, 1989 og 1998)
* Sammenlagtseier i Norgescupen i skyting (1994 og 1999)
* Nordisk mester i feltskyting (1984)
* Nordisk mester i felthurtigskyting (1994 og 2003)
* Vinner av finalen i Nationens Landsskyting fire ganger (1984, 1985, 1992 og 1997)

## Litteratur
* *Skytterboka 2005-2006*, utgitt av Det frivillige skyttervesen

## Eksterne lenker
* Det frivillige Skyttervesens nettsted
Sugefisk

**Sugefisk** (*Remora remora*) er den eneste av de åtte artene av sugefisker som er funnet i norske farvann.

Kroppen er torpedoformet og rund i tverrsnitt. På ryggen er det en stor sugeskive. Den kan bli opptil 86&nbsp;cm lang, men vanlig lengde er rundt 40&nbsp;cm. De vanligste vertene er haier, men den suger seg også fast til andre store fisker, havskilpadder og skip. Hos haiene sitter den på gjellene, finnene eller kroppen. Parasittiske hoppekreps på haiens hud utgjør mye av føden. 

*Remora remora* har en kosmopolitisk utbredelse i varme hav. Av og til følger den med blåhai eller andre tropiske haier når de vandrer nordover, og den kan da dukke opp i norske farvann.

## Kilder
* 
*  Besøkt 12. juli 2014.

## Eksterne lenker
*
Francisco Pérez Sanchez

**Francisco "Fran" Pérez Sanchez** er en spansk landeveissyklist.

Han var utestengt fra sykkelsporten i 18 måneder fra oktober 2003 for å ha testet positivt for EPO under Romandie rundt.

## Referanser


## Eksterne lenker
*
Devil May Care

***Devil May Care*** er en EP som ble gitt ut av Susperia i 2005.

## Sporliste
#«Venting the Anger» – 3:56
#«Wild Child» – 5:09 (W.A.S.P.-cover)
#«Devil May Care» – 5:51
#«Lack of Comprehension» – 3:34 (Death-cover)
#«The Sun Always Shines on T.V.» – 5:19 (A-ha-cover)

## Personell
*Athera – Vokal
*Cyrus – Gitar
*Elvorn – Gitar
*Memnock – Bass
*Tjodalv – Trommer

## Kilder
*
Fortau

**Fortau** er den delen av en bygate som er reservert fotgjengere, og er dermed et eksempel på en gangveg. Bredden kan variere fra strøk til strøk og by/land, fra totalt fraværende og til mange meter.

Opprinnelig var gatene bare brede nok til at to hestevogner kunne møtes, mens fotgjengerne fikk klare seg som best de kunne. Etter hvert som branner og andre former for ødeleggelser gjorde det mulig, satte herskere og byplanleggere sitt preg på gatene. Noen ble brede paradegater (avenyer) eller trekransede alléer, andre ble begrenset til kjørebane(r) og fortau på en eller begge sider.

## Bestemmelser
I dag er det faste regler for fortausbredden. Fortau benyttet til utendørs servering, med bord og stoler tilhørende nærmeste serveringssted, er søknadspliktig. I middelhavslandene blir det italienske begrepet *trattoria* - «lite spisested» - forstått overalt (men det betyr ikke automatisk «utendørs servering», og det italienske ordet for «fortau» er *marciapiede*).

Lokale politivedtekter avgjør om fortau kan brukes til flyttbare reklameskilter («løsfotreklame»), ettersom disse er et hinder for fotgjengerne som fortauet er ment for, og ikke minst er snublefeller som utgjør et alvorlig problem for blinde og svaksynte.

## Etymologi
Ordet «fortau» er en omdannelse av det eldre ordet *fortå*, der siste leddet er det foreldete *ta* (= fasttrampet plass, vei) som også finnes i stedsnavnet Tåsen. «Fortau» betyr egentlig «forvei», veien foran huset.

Ordet har også vært tenkt beslektet med *forte*, den fasttrampete plassen foran danske bondegårder. En *forteby* er en type landsby fra middelalderen, der gårdene danner en sirkel rundt *forten*, et åpent fellesområde, en almenning der dyrene ble samlet, så området kunne stenges om natten. I dag er den største og mest velbevarte fortebyen i Danmark Volsted sentralt i Himmerland.

## Se også
* Bussøy, busstopp bestående av et fortau som er trekt inn mot kjørebanen
* Sykling på fortau

## Referanser
Mobakken idrettsplass

**Mobakken Idrettsplass** ligger på Borgenhaugen i utkanten av Sarpsborg sentrum, og er hjemmebanen til Borgen Idrettslag. Tilskuerkapasiteten er på ca. 500 sitteplasser og tribunen er laget av gamle jernbanesviller. Tilskuerrekorden er på ca. 2000 mennesker og ble satt i 1968 mot Fredrikstad Fotballklubb.
Søgne gamle prestegård

**Søgne gamle prestegård** er gårdsnummer 1, bruksnummer 1 og har gitt navn til bygda Søgne i Agder.

Prestegården er fra middelalderen. 

I 1989 dannet Vest-Agder fylke og Søgne kommune stiftelsen Søgne Gamle Prestegård. Denne stiftelsen disponerer de gamle bygningene på gården til kultursenter med lokalhistorisk litteratur, bilder, kunst, musikk, teater, revy, film, dans, aktiviteter for eldre, scene for ungdommer, kulturskole.

Peder Bjørnson var prest i Søgne fra 1853 til 1869. På prestegården skrev sønnen Bjørnstjerne Bjørnson på flere av sine verk; «Mellem Slagene», «Arne», «Halte-Hulda» og  «Faderen». 

I hagen sør for prestegården står en byste av Bjørnstjerne Bjørnson laget i 1932 av billedhogger Torje Leland fra Vigmostad.

På tunet utenfor prestegården står Søgnesteinen, en ca. to meter høy runestein med teksten: "Øyvind reiste denne stein etter Gunnvald, sin sønn".

## Se også
* Søgne gamle kirke.
* Reymert (slekt)

## Eksterne lenker
* Hjemmeside til Søgne gamle prestegård
Ottestad Idrettspark

**Ottestad Idrettspark** på Stange i Innlandet er hjemmebanen til fotballklubben Ottestad Idrettslag, som i 2018 har et herre- og damelag i 3. divisjon.

I 1930 ble banen åpnet som en grusbane. Fra 1930 til 1932 ble stadionet også benyttet av Hamarkameratene. I 1956 ble underlaget av grus skiftet ut med ei grønn gressmatte. I 2002 ble det gjennomført en rehabilitering, som gjorde stadionet til et av de mer moderne blant lag i de lavere divisjoner. Nye garderober og en sittetribune med 150 seter var hovedforandringene. Stadionet skiftet navn fra Ottestad Stadion til Ottestad Idrettspark samme året.

I 2017 ble det bestemt at Ottestad Stadion skulle skifte dekke fra naturgress til kunstgress foran klubben 100-årsjubileum https://www.h-a.no/nyhet/stange/11-maal-kunstgress-blir-tidenes-100-aars-gave- . Den 17. juni 2018 var åpningen av det nye kunstgressdekket med fotballkamp mellom  og  i 3. divisjon for kvinner. https://www.fotball.no/fotballdata/kamp/?fiksId=6914549

Tilskuerrekorden på Ottestad Stadion, som stadionet tidligere het, ble satt i en cupkamp mot Lillestrøm den 12. mai i 1993. Ottestad hadde Lillestrøm på besøk i 1. runde av cupen og tilskuerantallet var på uoffisielt 1200.

Om vinteren blir Parken tatt i bruk som en langrennsarena, brukt av skiklubben i Ottestad IL. Én runde tilsvarer omtrent 1000 meter.
Fumiyuki Beppu

**Fumiyuki Beppu** er en japansk landeveissyklist. Han var profesjonell fra 2005 til 2021. 

## Referanser


## Eksterne lenker
* 
*
Logan Echolls

**Logan Echolls** er en fiktiv person i serien Veronica Mars som har blitt sendt på TV-Norge. Serien og rollefiguren er skapt av Rob Thomas I serien er han sønn av filmstjernene Aaron og Lynn Echolls, begge med tragiske historier. Far Aaron Echolls gjorde mest sannsynlig det sterkeste inntrykket i Logans liv, med tanke på at han hadde samleie med og drepte kjæresten til Logan, Lilly, for så å forsøke å myrde Logans eks-kjæreste, nemlig Veronica fordi hun visste for mye. Jason Dohring spiller den borskjemte "09-eren" som kjenner ingen hemninger. Dette helt til han og Veronica Mars innleder et forhold, igjen, og Logans myke side blir mer og mer fremtredende. Veronica og Logans kjærlighetshistorie ble av Logan selv kalt "episk" i sesong 2 episode 20 (Look who's stalking). Dette vil vise seg å være veldig sant.
Sykehjemsetaten (Oslo)

**Sykehjemsetaten** er en etat under Oslo kommune som trådte i virksomhet 1. januar 2007 da den overtok ansvaret for å drive kommunens sykehjem. Før denne datoen var det Oslos bydeler som hadde fått delegert ansvaret for å drive sykehjemmene. Sykehjemsetaten ble opprettet av Oslo bystyre etter kritikk mot den desentraliserte ordningen. Mens det var ledige sykehjemsplasser i enkelte bydeler, var det mangel på plasser i andre. Et av formålene med Sykehjemsetaten er å praktisere fritt sykehjemsvalg.

Også etter opprettelsen av Sykehjemsetaten er det bydelene som vurderer brukernes behov, fatter vedtak og bestiller sykehjemsplasser. Sykehjemsetaten drifter og har økonomisk ansvar for det enkelte sykehjem. Bydelene har det økonomiske ansvaret for tilbudet de gir til egen befolkning. I tillegg kontrollerer de kvaliteten på sykehjemmene gjennom tilsynsutvalgene.

Per 2023 arbeider til sammen ca. 10&nbsp;000 medarbeidere på institusjonene som Oslo kommune kaller langtidshjem og helsehus. I Oslo finnes det 37 langtidshjem per 2023, og fire helsehus. Sykehjemsetatens administrasjon teller ca. 60&nbsp;ansatte per 2023.

## Bygningsmassen
Det er Omsorgsbygg Oslo KF som eier og forvalter de kommunale sykehjemsbyggene.

## Referanser


## Eksterne lenker
*
Ørnefisker

70 slekter

**Ørnefisker** er en artsrik familie av piggfinnefisker. På mange språk kalles de «trommefisker» på grunn av at de kan lage en høy, brummende lyd med svømmeblæren. Et annet kjennetegn på familien er de uvanlig store øresteinene, som gjør at ørnefiskene kan høre artsfrender på lang avstand.

Kroppen er kraftig, avlang og dekket med skjell. Noen få, som *[[Equetus]]*, har høy rygg. Kroppslengden varierer fra 5–200&nbsp;cm. Ryggfinnen er delt i to med et tydelig hakk mellom piggstråler og bløtstråler. Fremre del har 6–13 piggstråler og bakre del én piggstråle og 20–35 bløtstråler. Halefinnen er aldri kløftet. Sidelinjen fortsetter ut helt til enden av halefinnen. Noen arter har skjeggtråder ved munnen.

De er utbredt i alle tropiske og subtropiske hav. Noen lever i brakkvann, og i spesielt i Sør-Amerika er det mange rene ferskvannsarter. Ørnefiskene lever som regel nært sand- eller mudderbunn på grunt vann, men *[[Protosciaena bathytatos]]* finnes ned til 600&nbsp;m, og andre finnes på korallrev (*Equetus*), eller i brenningssonen (*[[Menticirrhus]]*). De eter mindre fisk og virvelløse dyr. 

I Norge er det bare arten ørnefisk (*Argyrosomus regius*) som er funnet. Dette er en stor fisk (opptil 2 m og 65 kg), som lever bentopelagisk ved kysten og i brakkvann. I våre farvann er den bare en sjelden gjest. Normalt lever den i Atlanterhavet fra Kanalen til Kongo, i Middelhavet og det sørvestlige Svartehavet. I Middelhavet og Atlanterhavet sør for De britiske øyer finnes også *[[Sciaena umbra]]* og tre arter i slekten *[[Umbrina]]*. 

## Utdøende fiskemåter

I Malaysia så finns det i 2014 fortsatt to fiskere som praktiserer «fiskelytting»http://www.dailymail.co.uk/news/article-2737495/The-fish-listener-Fisherman-hunts-using-sound-one-kind-carry-Malaysian-tradition.html av *gelama* (lokalt navn på noen typerhttp://www.talkaboutfish.com/red-fishes-basses-congers-etc/croaker ørnefisk). Det er et mannskap på tolv som bruker en «fiskelyttende» person. Når retningen til en fiskestim er blitt funnet gjennom lytting, så startes opp båtmotorene for å frakte fangstlaget. (Laget har ligget i ro, mens «fiskelytteren» har gått inn og ut av sin båt etter hver forflytning mens han søker etter en fiskestim.) Dette foregår i «Setiu wetlands» i Terengganu langs  Sørkinahavet.

## Litteratur
*  
* 
* 

## Eksterne lenker
* 
*
Saltholmen (Råde)

**Saltholmen** er en holme i Saltnes i Råde kommune i Østfold med mange tegn fra istiden. Det finnes også spor etter saltutvinning. Stranda er kommunens mest brukte.
Ørnefisk

**Ørnefisk** (*Argyrosomus regius*) er en fiskeart.

Den har en avlang, spoleformet kropp. Det er to ryggfinner; den fremre har 9–10 piggstråler og den bakre én piggstråle og 26–29 bløtstråler. Arten kan bli opptil 2&nbsp;m lang og 65&nbsp;kg, men fisker lengre enn 1,2&nbsp;m er uvanlige. Den er sølvfarget med mørkere rygg, og sidene skinner i et bronseaktig skjær. Munnen er gul-oransje. 

Ørnefisken lever i kystfarvann og forekommer både nær bunnen og i de frie vannmasser ned til 80&nbsp;m dyp. Den tåler brakkvann og vandrer opp i elvemunninger og laguner. Ørnefisken følger etter stimer av sildefisker og multer. Føden består av fisk og svømmende krepsdyr. Ved hjelp av svømmeblæra kan den lage en høy, trommende lyd.

Utbredelsen omfatter det østlige Atlanterhavet fra Den engelske kanal til Kongo inkludert Kanariøyene. Den finnes i hele Middelhavet og i det vestlige Svartehavet. I Egypt finnes den i innsjøene i Nildeltaet, og den har også spredt seg gjennom Suezkanalen til Bittersjøene og Suezbukta. I Nordsjøen og rundt De britiske øyer er ørnefisken en sjelden gjest, men den er funnet både i Norge, Sverige og én gang ved Island. 

Ørnefisk er en populær matfisk. Det meste av fisket foregår i Mauritania, Marokko og Egypt, som står for omtrent 80&nbsp;% av årsfangsten på omtrent . I mange søreuropeiske land drives det oppdrett av arten, og årsproduksjonen ligger rundt .

## Kilder
* 
* 
* 
* 

## Eksterne lenker
* 
*
Kinne

**Kinne** eller **kjerne**, også kalt **smørkinne**, er et redskap eller en maskin som brukes til å lage smør.  Fløte piskes eller ristes slik at fettet - smøret - skilles ut. Å kinne, eller å kjerne, viser til bruk av redskapet, altså prosessen ved å lage smør. 

## Typer
Det er flere ulike typer kinner som var tilpasset produksjon hjemme på gården, på setra, eller på et meieri. Kinnene bearbeidet fløten etter ulike prinsipper og hadde ulike størrelser, var laget av ulike typer materialer og ble drevet med håndkraft eller maskiner. 

*Stavkinna* er enklest og eldst. Redskapet var et høyt kar av tre, avsmalnende mot toppen. Det var lagget, og har ofte lokk for å hindre spruting. Til kinna hører en kinnestav, som oftest har den et trekors i enden. Med kinnestaven piskes fløte eller rømme i kinna, og smøret skiller seg ut. Dette redskapet er kjent over store deler av Europa.

I tillegg er det vindekinner eller sveivekinner og voggekinner.


Fil:Smørkinning Haukeli Lindahl.jpeg|Smørkinning på Haukeliseter i Vinje på 1880- eller 1890-tallet. Budeia bruker sveivkinne, gutten vanlig stavkinne. Bildet er arrangert for fotografen.  

Fil:National Museum of Agriculture in Szreniawa, dairy 2.JPG|Gamle redskap og maskiner for melkestell, blant annet for kinning av smør, utstilt i landbruksmuseet i Szreniawa 13 km sørvest for Poznań i Polen.

Fil:Ralph Hedley The Butter Churn 1897.jpg|Den engelske kunstneren Ralph Hedleys «Smørkinna» (*The Butter Churn*) fra 1897 viser ei tønneformet sveivekinne i bruk

Fil:Butter Churning in the Vilage. (1918) - TIMEA.jpg|Smørkinning i Midtøsten tidlig på 1900-tallet, trolig i Egypt, med melk i geiteskinnsposer som er hengt opp på stativ og vogges fram og tilbake 

Fil:Smörkärna - Hallwylska museet - 86979.tif|Liten svensk smørkinne med håndsveiv som på en hjulvisp


## Referanser


## Se også
* Smør
* Smørstøter
* Smørkanne
* Smørstett
* Smørform

## Eksterne lenker
* 
* Om smør i Kulturhistorisk Leksikon Fylkesarkivet for Sogn og Fjordane
Sykehjem

Et **sykehjem**, tidligere også kalt **pleiehjem**, **hvilehjem**, **aldershjem** og **gamlehjem**, i nyere tid også kalt **bo- og servicesenter**, er en institusjon for pasienter som ikke greier seg i eget hjem med hjemmesykepleie og hjemmehjelp på grunn av større behov for omsorg. Det er vanlig at dårlig fungerende eldre får langtidsplasser på sykehjem. Noen pasienter får korttidsopphold eller en rulleringsplass, ofte som en avlastning for familiemedlemmer som yter tilsyn og pleie over tid. På sykehjem finnes omsorgspersonale som sykepleiere, hjelpepleiere og vernepleiere.  

## Begreper i Oslo kommune
Oslo kommune har innført begrepsparet «langtidshjem» og «helsehus», der «langtidshjem» tilsvarer det som per 2023 i de fleste andre kommuner betegnes som (langtidsplasser på) sykehjem. I Oslo administrerer Sykehjemsetaten driften av slike institusjoner.  

## Avdelinger ved norske sykehjem
Sykehjemmene er vanligvis inndelt i flere avdelinger som ofte har spesialisert seg på forskjellige pasientgrupper. De somatiske pleieavdelingene omfatter de fleste plassene ved sykehjemmet. Hovedoppgaven er pleie og mating av pasienter som ikke kommer seg opp ved egen hjelp. Disse avdelingene er også ofte benyttet for terminal pleie og behandling for kreftpasienter.

Mange sykehjem har egen skjermet avdeling for fysisk aktive senildemente. Arbeidet ved disse avdelingene er preget av miljørettede tiltak for å hindre nedverdigende situasjoner for pasientene, og for å skape et positivt og rolig miljø. Det er vanlig at slike avdelinger har låste ytterdører for å hindre at pasientene går sin vei uten at de greier å finne veien tilbake. 

Ved noen sykehjem er det opprettet egen rehabiliteringsavdeling for pasienter som trenger opptrening over få uker for å kunne greie seg bedre hjemme siden. Disse avdelingene drives ofte av sykepleiere og fysioterapeuter som også har oppgaver utenfor avdelingen med aktivisering og treningstiltak for den eldre delen av befolkningen. Det er vanlig at pasientene er ved en slik avdeling i få uker før utskriving.

## Se også
* Geriatri
* Gerontologi
* Omsorgsbolig, en bolig for eldre som klarer seg selv

## Referanser
Rostov-na-Donu

**Rostov-na-Donu** (russisk: Ростов-на-Дону; omtrent «Rostov ved Don») er en millionby i det sydvestlige Russland nær grensen til Ukraina. Byen ligger ved elven Don, 45 kilometer fra dennes utløp i Taganrogviken i Azovhavet. Den er administrasjonssenter i Rostov oblast. Nær Rostov ved Don ligger byene Novotsjerkassk (mot nordøst), Azov (mot sydvest, nedstrøms Don, nær utløpet) og Taganrog (vest, ved Taganrogviken). 

Byen er et av de største industrielle, jordbruks-, vitenskapelige og kulturelle sentrum i de sørlige  Russland. Rostov ved Don er et viktig transportsentrum og har en betydelig havn. Blant næringer er kjemisk, jordbruks-, tekstil- og næringsmiddelindustri samt oljeraffineri. Byen har flere universitet, det eldste ble grunnlagt i 1869.

Byen ble grunnlagt i 1749 som en tollstasjon. Den ble raskt befestet og utviklet til en større festning, oppkalt etter Dmitrij Rostovskij i 1761. Den fikk byrettigheter i 1796. Under andre verdenskrig var det harde kamper om byen og den ble erobret av tyske styrker.

## Demografi
Befolkningsutvikling:
:

## Referanser


## Eksterne lenker
*
Trond Kjøll

**Trond Kjøll** (født 13. mars 1953 i Modum) bor på Jevnaker og representerer Ringerike Skytterlag på Ringerike, der han blant annet har fungert som lagsinstruktører for seniorene. Han ble skytterkonge på Landsskytterstevnet i Lesja i 1995. Kjøll har markert seg sterkt også som sportsskytter med flere NM og en rekke deltagelser i internasjonale mesterskap. Kjøll var landslagstrener for sportsskytterne fram mot Sommer-OL i Athen i 2004, og har vært skytetrener for skiskytterlandsaget flere ganger fra 1980-tallet og framover, sist i perioden 2004&ndash;2006.

## Andre titler
* Satte verdensrekord i 300 m standardrifle i Boden i 1995 med 589 poeng
* Norgesmester i halvmatch standardrifle grovkaliber 1996 og 2001
* Nordisk mester i baneskyting (1989 og 1990)
* Vinner av finalen i Nationens Landsskyting (1990)

## Kilder
* Skytterboka 2005-2006, utgitt av Det frivillige skyttervesen

## Eksterne lenker
* Det frivillige Skyttervesens hjemmesider
Argyrosomus

* *[[Argyrosomus amoyensis]]*
* *[[Argyrosomus beccus]]*	 
* *[[Argyrosomus coronus]]*
* *[[Argyrosomus heinii]]*
* *[[Argyrosomus hololepidotus]]*
* *[[Argyrosomus inodorus]]*
* *[[Argyrosomus japonicus]]*
* ørnefisk (*A.&nbsp;regius*)
* *[[Argyrosomus thorpei]]*

***Argyrosomus*** er en slekt av ørnefisker.

## Kilder
* 

## Eksterne lenker
*